LidanRubinov/Halacha-QA huggingface dataset:
שאלה: סליחות בבית: אני מעוניינת לקרוא את הסליחות של חודש אלול אבל לא יודעת מתי יש בבית הכנסת וכשניגשתי לשם לקראת לילה היה ריק. האם ניתן לקרוא בבית? האם חובה לקרוא מסידור סליחות או שניתן לקרוא מדף מודפס מהאינטרנט? המון ושנה טובה
תשובה: ניתן לומר סליחות גם בבית. כשאומרים ביחידות אין לומר את י"ג מידות ולא את הקטעים שבארמית. סליחות יש לומר רק לאחר חצות הלילה (בערך 12:30). אפשר לומר מסידור או מהאינטרנט.
שאלה: מורה המונע תפילה כותיקין: אני לומד בכיתה ח בבית ספר דתי. לעיתים יש לי אפשרות לישון מוקדם ולקום מוקדם, כך שאוכל להתפלל במניין נץ בבית כנסת שליד ביתי ואחר כך ללכת לבית הספר וללמוד בעת התפילה שם. בשנה שעברה המנהל הרשה לי לעשות זאת והשנה המורה הנוכחי שלי מונע זאת ממני. המורה אומר שאני מהווה דוגמה אישית חיובית כלפי חברי לכיתה, אך אני טוען טענת שלך קודם לשל חברך, ביחוד שזה מוריד משמחתי בתפילה. כן טען המורה שצריך להיות חלק מהכלל. א. האם הטענות שהוזכרו על ידי המורה, יכולות למנוע ממני תפילה מהודרת יותר מבחינה הלכתית, שאני גם מרגיש בה יותר שמחה? ב. האם מותר לי להמרות את פיו, בטענת דברי הרב ודברי התלמיד?
תשובה: המורה צודק וצריך לקבל את דעתו גם אם אתה לא מבין אותה. וכאשר אתה תיהיה מורה בעזרת ד' אתה תבין שהמורה צדק.
שאלה: חוסר ת באוטובוס: אני חייב לחברת אוטבוס 5 שקלים וכיון שאני קטין הם 2.5. התחיבתי אותם לא בשל חוסר ת מכוון אלא בשל קלקול ברב קו שלי. כיום המחיר הינו 6.4 שקלים למבוגר שהם 3.2 לקטין. א. האם צריך להשתדל להשיבם מהר ככל האפשר או שאפשר לדחות זאת? ב. האם אפשר לשלם, ליסוע תחנה אחת ולחזור ברגל או שאני חייב לרדת בתחנה שעליתי?
תשובה: : א. ניתן לדחות עד שיהיה לך. ב. לצערי לא מבין את השאלה.
שאלה: ארבעת ערי הקודש וארבעת היסודות: לרב האם זה נכון שארבעת ערי הקודש, ירושלים, חברון, טבריה וצפת, מקבילות לארבעת היסודות, אש, אדמה, מים ורוח?
תשובה: לא שמעתי על כך, ובעניינים כאלה אפשר לקבל ידיעות רק ממקורות מוסמכים ביותר.
שאלה: ע לבנות: אני יודעת ששאלו את השאלה של "ע לבנות", אך אני רוצה להציג את הפרטים שלי. אני באה ממשפחה לא הכי רבת אמצעים. אנחנו בינוניים ברמה הכספית. נודע לי על שירות ע דרך הצבא שמסלולו אומר כך: 1 הצבא מממן את הלימודים למקצוע שבחרת. במידה ואתה לומד בטכניון זה כולל מעונות. 2 לאחר שנות הלימודים אני משרתת שנתיים כקצינה - במקצוע שבו אני מתמחה. 3 לאחר שנתיים השירות אני צריכה לעשות שנתיים קבע על כל שנה שלמדתי על "חשבונם" כדי לנצל את המקצוע שהם מימנו. היתרונות במסלול זה שאני לא צריכה לדאוג למימון הלימודים שלי (חוץ מלימודים יש מעונות, אוכל, נסיעות, פסיכומטרי וכדו ) וגם בשירות הקבע אני מקבלת משכורת לכל דבר (לא כמו בצבא של שירות שנתיים אלא ממש כאילו אני עובדת שם). החיסרון הוא המסגרת שאליו אני נכנסת. בנוסף אם אני לא אתקבל אני לא אוכל להצהיר פתאום שאני דתיה ולחזור בי ואצטרך לשרת בצבא במקום שישימו אותי. האם שווה לקחת את הסיכון? ויום טוב :)
תשובה: שרות נשים בצבא לפי עמדתנו היא סכנה לעם ישראל. צבא ישראל אינו דומה לשאר הצבאות. הניצחונות שלנו הם משום שאנו נלחמים את מלחמות ה'. השכינה שנמצאת במחנה ישראל היא הגורמת לנו להצלחה. אנו שותפים עם הקב"ה במלחמה. אנו עושים את המאמץ שלנו והקב"ה עושה את המאמץ שלו. אולם אנו ודאי לא יכולים להקשות על כך שהקב"ה ירצה להיות שותף שלנו. התורה מעידה: ולא יראה בך ערוות דבר ושב מאחריך". המציאות של ערווה וחוסר קדושה בצבא ישראל גורם לכך שהקב"ה יש לו פחות שותפות במלחמותינו. זה ממש סכנת נפשות. לכן ספק נפשות לחומרה. תשובתי, לא לקחת סיכון.
שאלה: תפילת הדרך: האם מותר לפי ההלכה להשמיע את תפילת הדרך מוקלטת במקום לקרוא אותה
תשובה: אין משמעות לשמיעת ברכה מוקלטת  כלומר אין מניעה לשמוע, אולם לא יוצאים בזה ידי חובה. אולם אתה יכול להקליט אותה, ובזמן נסיעה לשמוע את הברכה ולומר יחד עם ההקלטה את הברכה בפיך.
שאלה: נכד יכול להגיד קדיש על סבתא שלו?: נכד יכול להקדיש על סבתא שלו, במידה ולא יודע אם הבן של אותו נפטרת יגיד עליה במשך 11 חודש? - במידה וגם האבא של אותו נכד מסכים לו להגיד קדיש (הבנתי שיש צורך שהאב יסכים).
תשובה: נכד יכול לומר קדיש על סבתו.
שאלה: היכן עובר גבול הצניעות: לרב. רציתי לדעת היכן עובר הגבול בין דברים שעליהם אין צורך להקפיד (כמו אוטובוסים ומדרכות נפרדים) בחברה רגילה, ובאילו דברים חובה להקפיד? גם בתנועות הנוער, האם צריך סניפים נפרדים כמו בתנועת אריאל או שניתן לקיים סניף נפרד (מדריכים ומדריכות למינים השונים) וישיבות צוות משותפות?
תשובה: נראה לי שתנועת אריאל פועלת נכון בענין זה.
שאלה: מנהגי אבלות על מישהו שנקבר בחו"ל: אח של אימי נפטר הבוקר בארה"ב. אין באפשרותה של אימי ואחותה לנסוע לשם. מהם מנהגי האבלות החלים עליהן? מהם מנהגי ישיבת שבעה וקריעה כשהיא ואחותה לא יטוסו לחו"ל להלוויה ולא יהיו שם בזמן השבעה? אנא מכם ענו לי בהקדם, שכן ההלוויה מתקיימת מחר בארה"ב.
תשובה: עליהן לקרוע ולשבת שבעה בארץ כמו כל שבעה. את השבעה יש להתחיל בארץ בערך בזמן סיום ההלוויה שם (למרות שייתכן ומדובר בתאריך שונה משם). תנוחמו עם שאר אבלי ציון, הרב בנימין במברגר
שאלה: זמן המתנה בין בשר וחלב: לכבוד הרב אני נוהג להמתין 6 שעות בין אכילת בשר לאכילת מוצרי חלב. אני חייל, ובמקום בו אני משרת, ארוחת הערב מוגשת 6 שעות לאחר ארוחת הצהריים. הבעיה היא שכאשר אני מתחיל לאכול עדיין לא עברו 6 שעות מאז שסיימתי את הארוחה הבשרית. האם חובה לחכות 6 שעות מלאות או שמהרגע שנכנסים לשעה השישית מותר לאכול חלבי? מראש.
תשובה: אפשר להקל. הרב חיים כץ
שאלה: הסעת יולדת ברכב לבי"ח בשבת: אני צריכה ללדת בעז"ה בשבת הקרובה. רציתי לדעת במידה ובעלי יצטרך להסיע אותי לבית חולים ברכב כיצד עליו לנהוג בשימוש ברכב? להוריד אותי בבית חולים ולהחנות את הרכב? הבנתי שישנה בעיה עם דימום המנוע האם עליו לבקש מגוי? מה יעשה אם לא ימצא במקום גוי שידומם את המנוע? אולי עדיף להזמין מונית ולבקש שהנהג יהיה ערבי או שעדיף אמבולנס? אני מאוד חוששת לחילול השבת ושלא נדע ברגע של לחץ כיצד לנהוג.
תשובה: אם יש נהג גוי שאפשר לסמוך עליו שיסע ללא עיכובים ובעיות, זה עדיף. (כך כותב הרמ"א, לפי השולחן ערוך עדיף תמיד יהודי). ובתנאי שאין חשש שעלולה להתפתח לידה בדרך. אם אין גוי, הכי טוב זה אמבולנס מאחר והוא מיועד לנסיעת חרום והנהג מיומן בלידה. אם אתם נוסעים ברכבכם, יש להוציא מהמכונית דברים כבדים מאוד המשפיעים על צריכת הדלק. כמו כן, אם אתם נוסעים מחוץ לעיר במרחק של יותר מ12 ק"מ עליכם להוציא חפצים לא נחוצים. נסיעה יש לנסוע רגיל אולם אם אין צורך, עדיף שלא לאותת ולא להשתמש בדברים חשמליים. מותר לקחת מכשיר נייד לדרך, שמא תצטרכו לקרוא לאמבולנס. יש לעצור במקום הראשון האפשרי בבית חולים, ובתנאי שאין הדבר מפריע לתנועת אמבולנסים ורכבי חירום. אם קשה לאישה ללכת, אפשר לעצור סמוך לפתח והבעל יסיע את הרכב למקום החניה הראשון. אם יש גוי, עדיף שהוא יכבה את המכונית. אם אין, מותר לכבות ועדיף בשינוי (יד שמאל או באמצעות דבר אחר. כל דבר שאפשר בשינוי וזה לא מעכב עדיף). ברכב הילוכים יש לעזוב את הקלאצ' והרכב יכבה מאליו. אל תחששי. חייבים לחלל שבת בשביל פיקוח נפש ועושים זאת דווקא על ידי גדולי ישראל. אפילו במצב של ספק לידה יש לנסוע לבית חולים. המדד הוא שאם הייתם נוסעים ביום חול יש לנסוע גם בשבת. כדאי שלא לשכוח ששבת במהלך הנסיעה והלידה. השמירת שבת כהלכתה מציע לשיר שירי שבת לצורך זה. שיהיה לכם בקלות ובשמחה, הרב בנימין במברגר
שאלה: לבוש של חוזר בתשובה:.! יש לי חברה שבעלה חזר בתשובה לפני 27 שנים היום הוא רב ושוחט. בעבר היו להם חברים רבים שהיו באים והולכים וגם כרובי משפחה אך ממתי שחזר בתשובה התרחקו ממנו בשל דעותיו הדתיות שלא לדבר על דיבורים שלדבריו זה רכילות ולא אצלו בבית. חוץ מזה גם הלבוש שלא כל הזמן חליפה שחורה חולצה לבנה וענבה ומגבעת מה שמגביל אותו לצאת לבלות עם אישתו שלא חזרה בתשובה אך משתדלת לעשות הכל כבקשתו והיא לא מעוניינת ללבוש חצאית או שמלה וחולצות וכ"ו.האם הרב חייב ללכת תמיד בלבוש כזה? האם יש חיוב להתלבש כך? האם הלבוש פוגע בתואר הרב שלו? הרי כל הידע והחכמה בראש ובלב. אם כך הוא יכול להתלבש רגיל ומה שהוא רוצה כדי לשמור על בית ולטייל עם אישתו בלי להרגיש לא נעים שיגידו מה הרב הזה עושה עם האישה הזאת בגלל הלבוש שלה שאין בו כל סימן לדת כלומר מכנסיים צמודים וחולצת מחסוף וכ"ו הכוונה שלי האם הרב יכול להתגמש בקשר לביגוד וללבוש כל בגד העיקר שיהיה צנוע או להישאר בתלבושת אחידה?
תשובה: : אנו בדור שהחופש מאד נפוץ בו. אנשים מתרגלים לקבל את האחר כמות שהוא בלי ללחוץ עליו להשתנות לפי הצרכים החיצוניים והחברתיים. לכן נראה שדווקא יש כאן יופי שכל אחד מתלבש לפי מה שמתאים לו. לבוש של חליפה אינו דווקא לבוש של רבנים. זהו לבוש שאנשים מרגישים שכך הם מכבדים את צלם האלוקים שלהם.
שאלה: דילוג על מזמורים כשלא אומרים תחנון : ידועה ההלכה לפיה בימים שלא אומרים תחנון מדלגים על "יענך ה ביום צרה" לאחר "אשרי" וכן על "תפילה לדוד" לפני "שיר של יום". רציתי לדעת אם את הדילוגים הללו יש לבצע גם כאשר באותו יום כן אומרים תחנון על פי הדין אולם באותו מניין לא אומרים תחנון, כגון: שיש אב המל את בנו באותו יום או כאשר בדחק הזמן ומניין מצומצם מדלגים בלית ברירה על תחנון כדי שהמניין לא יתפזר, או שמא במניין כזה יש לומר את כל המזמורים כרגיל? (נא להפנות לרב ספרדי את השאלה). בברכת כתיבה וחתימה טובה!
תשובה: אם יש ברית לא אומרים יענך ולא אומרים תפילה לדוד וכמובן גם לא תחנון. אצל הספרדים כלולים כל אלה תמיד יחד, ורק אם מקצרים ללא סיבה הלכתית כמו בגלל לחץ של זמן אז אפשר לומר כל מה שלא מוכרחים לקצר כי הכל חשוב. בברכת כתיבה וחתימה טובה.
שאלה: עבודה בראש השנה: שמי חנה ואני חילונית מאמינה ומבית מסורתי. בשנה האחרונה החלטתי לעזוב את עבודתי לטובת בניית עתידי וחזרתי לבית ההורים. בשנה האחרונה לא עבדתי. בחצי שנה הראשונה חתמתי, למדתי קורס, עברתי דירה ובחודשים האחרונים חיפשתי עבודה באזור אך לא מצאתי. בתחילת החודש התקשרו אליי ממקום עבודה שמאוד רציתי לעבוד שם, אך הם ידעו אותי שכרגע הם צריכים רק בסופ"ש. החודש זהו החודש הראשון שלי שם והם ביקשו ממני לעבוד בראש השנה א' בתשרי. כבוד הרב מצד אחד הרגשתי שהעבודה שם היא סוג של מתנה בשבילי. עכשיו אני שואלת את עצמי את זה לא סוג של מבחן. ברור שהייתי מעדיפה שלא לעבוד בשבתות וחגים ובמיוחד שלא בראש השנה (אני אפילו חוששת). זאת ההכנסה היחידה כרגע. אשמח לדעתך חנה
תשובה: עבודה שיש בה חילול שבת או חג אסורה. גם ההגעה לעבודה צריכה להיות שלא על ידי חילול שבת. בעבודה שאין בה חילול שבת הבעיה העיקרית היא שכר שבת. ולכן, אם את עובדת גם ביום שישי ובמוצאי שבת או חג ניתן לקבל את השכר על ידי שמחשיבים את עיקר השכר על עבודה בימים אלו. כמו כן, מי שמקבל משכורת חודשית קבועה, מותר. בכל אופן, כדאי גם תוך כדי העבודה לזכור ששבת היום או חג ולעשות איזה דבר סימלי בעניין. כתבתי לך את זה במקרה וזו העבודה היחידה האפשרית. בוודאי שעדיף לנצל את השבתות והחגים להיות במחיצת בני המשפחה ולא לעבוד. אם יש לך עוד שאלות בעניין, אשמח לעזור. הרב בנימין במברגר
שאלה: השבת אבידה של כסף: לפני מספר שנים חבר נתן לי כסף לשמור בשביל אדם שאיני יודע מי הוא. לאחר תקופה ארוכה מצאתי את הכסף. כששאלתי את החבר של מי הכסף הוא ענה שהוא בכלל לא זוכר את המקרה. א. מה לעשות עם הכסף? (יש עניין מיוחד לתת לצדקה או שזה רק חומרה). ב. אם צריך לתת לצדקה, האם אפשר להשתמש בכסף לצורך כפרות וכד?
תשובה: אתה יכול להשתמש בכסף. תרשום לך במקום כלשהוא (פנקס, מחשב וכדו') שהגיע לידך סכום כסף ממקור לא ברור, עד שיתברר הדבר. הרב מיכאל יומטוביאן
שאלה: תפילה בארץ ישראל: לרב! כשעומדת לפני האפשרות להתפלל בחו"ל במנין או לאחר הנחיתה בארץ ללא מנין, כיצד יש לנהוג? וכן האם אפשר להתפלל ערבית לאחר חצות (כמובן ק"ש לפני) בשביל להתפלל בארץ ולא בחו"ל?
תשובה: אם הגיע זמן תפילה, תתפלל שם במניין. כמו כן, להתפלל בחו"ל לפני חצות עדיף על תפילה בארץ אחרי חצות.
שאלה: להאריך את שעון השבת: ידוע שניתן לשנות שעון שבת בשבת ובחג רק כדי להאריך מצב קיים. האם ניתן לסמוך על פעולה זו לכתחילה (ולתכנן מראש מעבר שבת שאני מפעיל לזמן מסוים בהנחה שאני אצטרך להאריך את זה) או שזה רק בדיעבד אם רוצים לשנות בשבת עצמה?
תשובה: לכאורה כן. הרב חיים כץ
שאלה: חיוב הפרשת חלה בקוסקוס: מה דין קוסקוס לעניין הפרשת חלה? אם אפשר לקבל גם הסבר ומקורות. ב מראש.
תשובה: וברכת ד' קוסקוס הוא מבושל (אידוי זה ג"כ בישול) וא"כ אין בו חיוב חלה, שהיא רק באפיה. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: לברך פעמיים על אותו מאכל: יוצא לי לשתות מים וללכת ולאחר זמן מסויים לחזור ולשתות מהמים שבמקרר, האם אני צריכה בכל פעם לברך מחדש? אם אני אוכלת שני מינים שונים (עוף ומים ביגלה ועוגה 2 ע או 2 אדמה שונים) אבל בעלי אותה ברכה, האם אני צריכה לברך על שניהם בנפרד? (אם לא כיוונתי לפתור אחת את 2 המאכלים)
תשובה: 1. אם יצאת מהבית או שעבר זמן ולא חשבת מראש שתשתי עוד יש לברך שוב שהכל, וגם בסוף השתיה הקודמת, אם לא מתכננים לשתות עוד בקרוב יש לברך בורא נפשות. 2. יש לברך שוב על המאכל השני.
שאלה: מחלוקת ר  יוחנן והספרי: הגמרא ביבמות (יג:) מביאה מחלוקת ריש לקיש ור יוחנן בעניין דרישת הפסוק לא תתגודדו (הריטב"א טוען שזו אינה מחלוקת אלא ר יוחנן רצה לחדד את ריש לקיש). הרשב"א במקום אומר שלר יוחנן אין בכלל את דין לא תעשו אגודות אגודות, שריש לקיש דורש, מאחר שדין זה מקורו הוא בספרי, האם ר יוחנן יכול לחלוק עליו? ובכללות, האם אמורא יכול לחלוק על מדרשי הלכה? אשמח אם הרב יפנה למקורות.
תשובה: : האמוראים אינם יכולים לחלוק על תנאים. אולם מדרשי הלכה הם לפי אחד התנאים. אמורא יכול ללכת לפי תנא אחר. לפעמים האמוראים סוברים שמכך שרבי במשנה לא הזכיר את מדרש ההלכה או שיש סוגיא בתלמוד שעולה ממנה שלא מתחשב במדרש ההלכה מהווה הוכחה שהבבלי חולק על המדרש הלכה.
שאלה: הלבנת פנים והונאת דברים בפגישות: לאחרונה שמעתי על מקרה שבחורה נפגעה מאוד כששמעה שבחור "סינן" אותה בגלל שלא אהב את התמונה שלה. רציתי לשאול האם במקרה שראיתי תמונה של מישהי וברור לי שאני לא מעוניין, אך היא יודעת מכך שביררתי עליה ואף ראיתי את תמונתה, האם עדיף לצאת איתה שלא תיפגע או שמא יש בכך הונאת דברים שהרי ברור לי שאני לא הולך להמשיך? מראש
תשובה: : לא לצאת סתם במקום שאין כוונה לבדוק ברצינות. לחפש תרוץ אחר על המניעה מלהפגש. אפשר גם מפני דרכי לומר שהיו כמה הצעות ואולי בהמשך זה יצא. אולי במקרה זה ידוע כדבר לא מחייב כלל.
שאלה: תהילים לרפואה לאחר שקיעת השמש: כבוד הרבנים סבתי נמצאת כעת בבית החולים ומצבה הרפואי לפי הרופאים, לא כ"כ טוב ואף יש חשש לחייה, לכן רציתי בבקשה לשאול, האם מותר לומר תהילים לאחר שקיעת השמש למען אדם שברגעים אלו ובזמן הזה, נמצא בבי"ח במצב לא טוב מבחינה רפואית ואף בסכנת חיים? לתשובתכם אודה.
תשובה: אי אמירת תהילים בלילה הוא על פי הקבלה. מצד ההלכה מותר לומר תהילים בלילה. ובכל אופן, לשם תפילה מותר לומר תהילים בלילה.
שאלה: לא הלכתי לברית מילה: מכר הזמין אותי לברית המילה של בנו. לא הלכתי. הבנתי שכאשר מזמינים לברית יש חובה ללכת כיצד לכפר?
תשובה: : אין צורך לכפר. העיקר להחשיב את מצוות ברית המילה ופעם הבאה שתהיה בברית תתלהב מהמצווה.
שאלה: הנחת דפי עיתון על הפלטה: האם מותר להניח (לפני שבת) דפי עיתון ישנים על הפלטה, כדי שבמידה וינזול מהסירים תבשיל - הוא לא ילכלך אותה או שיש בעיה שאולי חלק מדפי העיתון ייחרכו, אותיות יימחקו וכו במשך השבת?
תשובה: הכי טוב שתמצא קרטון או משהו כזה, שאין עליו אותיות. בכל אופן, זה גרמא ולא נראה לי שצריך להחמיר עד כדי כך.
שאלה: רוטב חמוץ-מתוק בראש השנה: האם אפשר בר"ה לאכול בשר שבושל עם רוטב סיני "חמוץ מתוק"? אציין כי לא חשים כ"כ בחמיצות, אלא הוא יותר מתוק מאשר חמצמץ.
תשובה: כן
שאלה: ביטול תורה וכפייה דתית ובעל הטורים: לכבוד הרה"ג הרב מלמד ה והברכה 1) מה הגדר של רב שאסור ללמוד ממנו תורה? יש מלמד אחד אצלנו בקרית גת, 5 דקות מהבית שלי שמלמד 5 שעות מדי ערב באלול, ושעתיים וחצי ביום רגיל. מהסוג שמנסה לשלוף אנשים לישיבות חרדיות. אני מוצא בדבריו המון שנאה לד"ל וגם לשון הרע על הציבור שלנו (יראת שמיים בורחת מהחורים שבכיפה שכחו את כל המצוות חוץ מיישוב הארץ.). הייתי ה"מתמיד" הכי גדול אצלו מעל שנה, עד ששמעתי את הלשון הרע הנ"ל. מאז הוא לא ראה אותי כמעט חודש. אני חושש לביטול תורה. מאז ראיתי אותו פעם אחת, אני חושב שהוא מבין למה עזבתי, כך שסביר שהוא לא ידבר דיבורים כאלה בנוכחותי. ללכת לשיעורים? 2) אני בתהליך תשובה ארוך מאוד, ו2 דברים מציקים לי. העניין של כפיה דתית- איך ייתכן שבגלל שאנחנו חושבים שאסור למכור חמץ בפסח- אנחנו צריכים להכריח אחרים לעשות כמותינו.? מה גם שזה רק גורם לשנאת הדת. ובוודא לא מצמצם את האיסור באמת- כי אנשים מפתחים שנאה לדת. ועכשיו כל דת שקמה תתחיל לכפות את דעתה על אחרים בשם ה? אחת הסיבות שאני ד"ל זה הרב צבי יהודה קוק שאמר "בימינו מצד התורה אין מקום לכפייה דתית ק"ו לטרוריזם חרדי של כפייה פרטית, ח"ו" מצד שני ראיתי פה באתר תשובה של תלמידו הרה"ג הרב ליאור שליט"א שמה שניתן לעשות על מנת "לאפרושי מאיסורא" חייבים לעשות. הדבר השני-די רציני- זה בעל הטורים ודומיו. הגימטריאות שלו נשמעות כל כך תלושות.
תשובה: ראשית אני מברך אותך על בחירתך לשוב בתשובה אל ד'. חזק ואמץ. צדקת שהפסקת ללכת לאותו רב המדבר לשון הרע על צבור. ואולי גם על הרבנים, שעל זה נאמר שמי שמבזה תלמידי חכמים הוא אפיקורס ואין רפואה למכתו. וגם אם הוא עושה את זה לשם שמים, כביכול, מפני שהוא טועה ולא מכיר את הצבור הדתי לאומי ואת רבניו, קשה להמליץ ללמוד אצלו. אתה מבין נכון. אין מקום לכפיה דתית שגורמת לשנאת הדת. יש מקום לכפיה דתית על מי שמכיר ומאמין בתורה והוא חלש אופי ונגרר לעבירות נגד רצונו הפנימי. ואז יש מקום לכפות אותו והוא לבסוף שמח על כך. אבל כפיה שמרחיקה את האדם ולא מקרבת, אסורה. בענין הגימטריאות. זה נושא רחב. אי אפשר לענות עליו במסגרת זו. בתורה יש פשט, יש דרש, יש רמז ויש סוד. מלבד הפשט יש גם תוכן סמוי הרמוז בתורה. וכאשר תתקדם בפשט התורה ואחר כך גם בדרש אז הזמן ללמוד גם את דרך הרמז ולהבין את השיטה. גמר חתימה טובה,
שאלה: ביצה קלופה: הרב, מה דין חלבונים מופרדים שעבר עליהם הלילה במקרר בכוס מכוסה לנוהגים להחמיר בכך?
תשובה: האם מדובר בחלבונים מבושלים?
שאלה: המיוחד שבשמיני עצרת: לכבוד הרב, ברצוני לשאול מדוע חוגגים את חג שמיני העצרת כחג בפניי עצמו חוץ מן הסיבה שזהו ציווי מתורה שאכן היא מספיקה כוונתי היא מה טעם החג? הקב"ה לא סתם ציווה אותנו.
תשובה: אמרו חכמים במדרש רבה (במדבר כא): משל למלך שעשה סעודה שבעה ימים וזמן כל בני המדינה בשבעת ימי המשתה, כיון שעברו שבעת ימי המשתה אמר לאוהבו כבר יצאנו ידי חובותינו מכל בני המדינה נגלגל אני ואתה במה שתמצא בליטרא של בשר או ליטרא של דג או ירק, כך הקב"ה אמר לישראל כל קרבנות שהקרבתם בשבעת ימי החג על או"ה הייתם מקריבים, אבל ביום השמיני נגלגל אני ואתם במה שאתם מוצאין בפר אחד ואיל אחד. כלומר, זהו חג מיוחד בו הקב"ה רוצה להתייחד עם ישראל בלבד לאחר סוכות בו שיתפנו את כל העמים והקרבנו קרבנות עבור 70 האומות.
שאלה: גזל של ספרים חיצוניים: לכם! לאחרונה נתקלתי באינטרנט בספר חיצוני לתורה תנ"ך. מדובר בספר שתורגם לפני עשרות שנים ע"י סופר שנפטר. האם מותר לקרוא אותו בחינם באינטרנט לאחר שהועלה לאתר hebrewbooks או שמא עליי לקנות אותו מחשש לאבק גזל (גניבת קניין רוחני כמו ספר)? ושבת
תשובה: ללא התייחסות לתוכן הספר (מאחר ולא הזכרת על איזה ספר מדובר), אתה יכול לקרוא ספר מאתר זה.
שאלה: לקרוא ספר מאתר אינטרנט: לכם! לאחרונה נתקלתי באינטרנט בספר חיצוני לתורה-תנ"ך. מדובר בספר שתורגם לפני עשרות שנים ע"י סופר שנפטר. האם מותר לקרוא אותו בחינם באינטרנט לאחר שהועלה לאתר hebrewbooks או שמא עליי לקנות אותו מחשש לאבק גזל (גניבת קניין רוחני כמו ספר)? ושבת
תשובה: ללא התייחסות לתוכן הספר (מאחר ולא הזכרת על איזה ספר מדובר), אתה יכול לקרוא ספר מאתר זה.
שאלה: שנת אבלות על אב: אבי נפטר לפני חודש בן שמונים בפטירתו מוצאו אשכנזי,לפני כשנה וחצי רכשתי בית חדש אבי היה אמור לעבור איתי לביתי החדש. כרגע אני מתגוררת בביתו יחד עם ילדי אני אמורה לקבל את הבית בעוד כחצי שנה, האם מותר לעבור לבית לפני תום שנת האבלות? האם מותר להתחדש ברהיטים חדשים?
תשובה: כן. כל דבר שהוא נצרך מותר לקנות. הרב חיים כץ
שאלה: נסיעה לחו"ל ופטירות: בשנת 1997 טסתי לחו"ל לסופ"ש בעודי בחו"ל אחי שהיה נכה מיום לידתו נפטר באופן פתאומי. וכך גם בשנת 2000 טסתי שוב לחו"ל וחודש לאחר מכן אימי נפטרה באופן פתאומי אומנם סבלה מיתר לחץ דם אך המוות קרה בפתאומיות בתוך השנת הלילה. מאז אני חוששת לצאת לחו"ל. האם יש קשר בין הנסיעות שלי לדברים שקרו?
תשובה: : אין קשר. דברים גדולים ומשמעותיים כמו קיצבת החיים של האדם לא תלוי במעשה אחד קטן שלך.
שאלה: חזן אשכנזי - תפילה בלחש: לכבוד הרב, מה המקור שחזן אשכנזי אומר בקול רק את תחילת וסופי הקטעים?
תשובה: בעבר היה החזן אומר את כל התפילה בקול ומוציא ידי חובה את הקהל שהיה שותק ומקשיב. ראה למשל ביאור הלכה סי' נט סע' ד שאומר שכך היה המנהג בזמן הרא"ש לגבי ברכות קריאת שמע, אך היום השתנה המנהג משום שיש לכל אחד סידור מודפס. מכיוון שכך גם נשתנה המנהג שהחזן יאמר כל התפילה בקול, ודי בכך שיאמר את סופי הקטעים כדי שכל הקהל יאמר יחד את אותו הקטע.
שאלה: בהמשך לשאלה על גזל ספרים: שוב על התשובה על שאלתי הקודמת. אני אשמח לדעת מה "הכלל" ההלכתי לגבי קריאת ספרים בחינם לאחר שהועלו לאינטרנט, כלומר מתי מותר ומתי אסור. אני מעדיף לדעת את הכלל מאשר את הפרט על מקרה ספציפי. שוב השאלה נשאלה בהמשך לשאלה "לקרוא ספר מאתר אינטרנט"
תשובה: ספר שהוכנס לאינטרנט בהיתר, כגון: שכבר אין עליו זכויות יוצרים או שהמו"ל הסכים להכניסו, מותר להורידו. אם לאו, הדבר אסור. אמנם במקרה שאדם רכש את הספר המקורי מסתבר שאין החברה מקפידה על הורדתו לצורך שימוש אישי, ובמקרה שמסיבות שונות היא מקפידה יש בכך בעיה. ככל הידוע לי, הורדת חלק מספר לצורך לימוד אישי מותרת על פי חוק, אך יש לוודא זאת.
שאלה: היחס לגויים לפי הרצי"ה: מה דעתו של רבנו הרצי"ה זצ"ל בקשר להשכרת דירות לערבים? אשמח לדעת מה הדין גם במקרה שהערבי משלם מיסים, הולך לצבא וכו'? מראש
תשובה: זה לא משנה האם הוא משלם מיסים והולך לצבא או לא. באמת לערבי בתור פרט אין בעיה להשכיר בית, כי הוא לא עובד עבודה זרה, אבל הבעיה היא שעכשיו זה הפך למאבק לאומי ויש אינטרס של המחבלים שערבים ישכירו ויקנו עוד ועוד בתים כדי לדחוק את רגלי היהודים. יש פה מאבק על ארץ ישראל, ולכן יש פה בעיה.
שאלה: להשתחרר מעמלת סוכן: לכבוד הרב ברשותי עסק סיטונאי לשיווק בגדים. עובד איתי סוכן המקבל עמלה על מכירות כנגד חשבונית. הוא למעשה מקשר את הלקוח בפעם הראשונה ומשם כל הטיפול מתבצע על ידנו והוא בא לקבל עמלה (5 ) פעם בחודש. ההסדר קיים 3 שנים לערך. למעשה עבודתו מסתכמת במ"ס טלפונים בודדים, אם בכלל, וכפי שציינתי כל היתר מתבצע על ידנו. אין שום חוזה ביננו מלבד הסכמה בע"פ כמובן. שאלתי היא, איך משתחררים מהסדר זה בצורה הכי מוסרית ונכונה? מראש לרב
תשובה: אינך יכול להשתחרר מההסדר הזה, אלא אם כן הגבלת את הקשר ביניכם לזמן קצוב בעת עריכת החוזה בעל פה. מדבריך נראה שלא הגבלת ולכן זו "זכות" שלו והוא יכול אף למוכרה לאחר, ואינך יכול להפסיקה באופן חד צדדי (אלא אם כן מקובל הדבר שסתם התקשרות למרות שלא הגבילוה מראש היא מוגבלת אצל כולם לזמן ידוע). שים לבך, לולי הוא הכיר ביניכם לא היית מרוויח לעצמך כלל מאותו לקוח, והקשר העיסקי שלך איתם לאורך השנים הוא רק בזכות המעשה של הסוכן, ולכן מגיע לו רווח. האפשרות היחידה שלך היא לעשות זאת בהסכמה, למשל, להציע לו למכור לך את "הזכות" שלו תמורת ת מראש של שנתיים רווח או משהו מעין זה, ואם לא יסכים אין לך מה לעשות אלא מוכרח אתה להישאר בהסדר הנוכחי. ודע לך שפרנסה תלויה גם במזל, ויתכן שהזכות שלו מסייעת לך, ואם תיפרד ממנו תישאר ללא הזכות שלו ופרנסתך תיפגע (עיין בבא מציעא קה.). בשולי הדברים: מטריד אותי שבעולם העסקים ישנה תופעה תמוהה, לפיה במקום שהאדם יסתכל כמה הוא מרוויח ויהיה מרוצה, כואב לו שהשני מרוויח, והרבה עיסקאות נופלות עקב כך. למשל, יזם מצא קרקע במחיר מציאה של 100 ש"ח ויכול להופכה לקרקע המניבה 1000 ש"ח בחודש. אך ליזם אין כסף והוא מציע למשקיע להיכנס לשותפות 50  תמורת 1000 ש"ח. המשקיע שואל את היזם כמה עלתה לו הקרקע, וכששומע את התשובה אומר שאינו הגיוני לשלם סכום כזה, וכך נופלת העיסקה. ונשאלת השאלה מדוע המשקיע מסרב, הרי ביכולתו להשקיע סכום חד פעמי 1000 ש"ח ולהרוויח אותו מחדש בכל חודשיים. מה זה משנה למשקיע כמה עלתה הקרקע ליזם, מה שצריך להיות חשוב למשקיע הוא רק האם ההשקעה שלו תניב רווח וכמה? והתשובה היא משום שהוא אינו יכול לסבול שהשני מרוויח בקלות יותר ממנו. גם במקרה שלנו חוזר אותו עיקרון, משום שמדוע שיהיה לבעל העסק צרות עין במה שמרוויח הסוכן, הרי כל הרווח מהחנות הזו המגיע מדי חודש הוא רק בזכות הסוכן שתיווך לו את החנות הזו, ובלעדיו לא היה בעל העסק מרוויח אפילו שקל אחד מאותה חנות. אז מה גורם בכל זאת למחשבה להשתחרר מהסוכן? וכאמור התשובה היא: צרות עין. אני מאריך בכל זה שלא כהרגלי משום שאני לצערי רואה שהתופעה והשאלות חוזרות על עצמן, ועלינו לשנן לעצמנו שפרנסה היא מאת ה', ומזונותיו של אדם קצובין לו מראש השנה ועד ראש השנה, ואם רוצה להתפרנס יותר יכול להתפלל אל ה' ולבקש זאת ממנו בכל עת, אך במה ששייך לחברו, אין אדם נוגע בשל חברו כמלוא הנימא. ויהי רצון שתהיה לנו עין טובה זה על זה, ושלכל ישראל תהיה פרנסה בכבוד ולא בבזיון, ברווח ולא בצמצום, בנחת ולא בצער, בהיתר ולא באיסור, ולא יצטרכו זה לזה ולא לעם אחר, אמן. הרב ניר אביב
שאלה: חומץ בראש השנה: במשפחתנו נהוג לא לאכול מאכלים עם חומץ בראש השנה. מה מקור המנהג? האם זה חל גם על מאכלים (כגון: סלט) שהחומץ למעשה שומר על המאכל מקילקול? ב ובברכת שנה טובה
תשובה: ראה תשובה אחרת באתר
שאלה: רחיצה ביו"ט: לכבוד הרב יהודהי עמיחי ראיתי תשובתו של הרב בענין רחצה ביו"ט ורציתי לשאול: האם גם ילדים קטנים, לא תינוקות, שרוחצים על בסיס יומי ניתן להקל ולרוחצם? האם כשאר יש שני יו"ט ולאחריהם שבת ואז פשיטא שאחת לשלושה ימים אנשים רוחצים גופם גם בחורף מה גם שבערב שבת כולם מהדרים לרחוץ בחמים, ניתן יהיה להקל ולרחוץ ביו"ט שני של ר"ה? האם הדין משתנה כאשר המים הוחמו מבעוד יום ע"י דוד שמש?
תשובה: וברכת ד' א. אי אפשר להקל לילדים, אפילו אם הם בפני עצמם רגילים לרחוץ. ב. ערב שבת איננו מודד לעניין דבר השווה לכל נפש, הגדרתו היא כללית ולא לפי זמנים מסוימים. ג. חמום המים על ידי דו"ש מקל לעניין בישול המים, אבל גזרת מרחצאות היא כללית על עצם רחיצת הגוף בחמים, אבל בקרים ביו"ט לא נאסר. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: "על האש" בראש השנה: האם בראש השנה ניתן לעשות על האש? שבוע טוב ובשורות טובות
תשובה: מותר לפי הכללים של יום טוב. אין להכין מראש מיום ראשון של ראש השנה ליום השני, אא"כ נשאר מההכנה. חשבו האם הדבר מתאים לאווירה של ראש השנה, תלוי איך מכינים באיזו אווירה וכו' שנה טובה